Legit.ng

**Legit.ng** (èyí tí wọ́n ń pè ní **Naij.com** tẹ́lẹ̀), tí a sì tún mọ̀ sì **Legit News** jẹ́ ilé iṣẹ́ agbéròhìnjáde ti orílè èdè Nàìjíríà èyí tí Naij.com Media Limited ń ṣe agbátẹ̀rù rẹ̀, tí ó sì wà lára Legit (ex-GMEM).

A kà á gẹ́gẹ́ bí àkọ́kọ́ nínú àwọn ilé iṣẹ́ ìròyìn àti ìdánilárayá, bákan náà, a tún kà á gẹ́gẹ́ bí ayélujára keje ni orílẹ̀ èdè Nàìjíríà èyí tí àwọn ènìyàn bẹ̀wò jùlọ láti ọwọ́ Alexa ní ọdún 2018. Legit.ng is the biggest publisher on Facebook by the audience in 'Media' category. 

## Ìtàn
Wọ́n da sílẹ̀ ni ọdún 2012, olúlú Legit.ng wà ní Ikeja, Èkó, Nigeria, wọ́n sì dà ẹ̀ka kan sílẹ̀ fún iṣẹ́ olóòtú ni olú-ìlú orílẹ̀ èdè Nàìjíríà, Abuja, ní oṣù karùn-ún, 2015. Legit.ng jẹ́ alábàṣiṣẹ́pọ̀ Legit (ex-GMEM), ilé iṣẹ́ àtẹ̀ròyìn tí ó wà káàkiri àgbáyé, èyí tí ó ń bá ilé iṣẹ́ Tuko.co.ke ní orílẹ̀ èdè Kenya, Yen.com.gh ní orílẹ̀ èdè Ghana , Briefly News ní orílẹ̀ èdè South Africa àti Sports Brief ṣiṣẹ́ pọ̀ (káàkiri àgbáyé).

Ní oṣù karùn-ún, ọdún 2014, Legit.ng  gbé ohun èlò fún ẹ̀rọ ìbára-ẹni-sọ̀rọ̀ jáde.. Kò pé tí ohun èlò náà fi di àkọ́kọ́ ni orílẹ̀ èdè Nàìjíríà, tí àwọn ilé iṣẹ́  Google Play Market si gbe jáde. Ohun èlò náà rí ẹgbẹ̀rún lọ́nà àádọ́ta ìfi sórí ẹ̀rọ ìbára-ẹni-sọ̀rọ̀ láàárín oṣù mẹ́wàá.. Iye ìfi sórí èrò ìbára-ẹni-sọ̀rọ̀ ti ju mílíọ̀nù márùn-ún lọ.

Ní oṣù kẹfà, ọdún 2015, Legit.ng para pọ̀ mọ́ àwọn tí ń ṣe ẹ̀rọ aṣàwákiri ẹ̀yà àìrídìmú  Opera Software àti àwọn òmìràn tẹlifóònù  MTN Group láti ṣètò "lílọ ayélujára lọ́fẹ̀ fún mílíọ̀nù ọjọ́ sí Nàìjíríà".

Ní oṣù keje, ọdún 2015, àwọn ọlọ́ṣà ojúlé wẹ́ẹ̀bù gba wẹ́ẹ̀bù wọn.

Ní oṣù kẹjọ, ọdún 2015, wọ́n bẹ̀rẹ̀ abala ìròyìn ní èdè Haúsá Hausa .

Ní oṣù kejì, ọdún 2016, Legit.ng wà lára àwọn àkọ́kọ́ ní orílẹ̀ èdè Nàìjíríà láti ṣe àtẹ́jáde átíkù lẹ́sẹ̀kẹsẹ̀ lórí Facebook.. Ní ọdún 2017, Facebook ṣe ìwádìí lórí àtẹ́jáde yìí pẹ̀lú Legit.ng, wọ́n sì gbé ìròyìn náà jáde lórí Facebook Audience Network.

Ní oṣù kẹta, ọdún 2017, Legit.ng bẹ̀rẹ̀ ètò iṣẹ́ ìròhìn àgbègbè láti ṣe ìsopọ̀ gbogbo àwọn oníròhìn tí ń ṣe aṣojú àwọn Ìpínlẹ̀ mẹ́rindínlógójì àti olú ìlú Nàìjíríà.. Ní àkókò kan náà, wọ́n bẹ̀rẹ̀ ètò àti ṣe àwárí àwọn ẹni tó ti sọnù, èyí tí ó ran àwọn ọmọ orílẹ̀ èdè Nàìjíríà lọ́wọ́, ní ọjọ́ iwájú, láti ṣe àwárí àwọn ẹbí wọn tí ó sọnù kí wọ́n si mú wọn padà wá sílé.

Ní oṣù kẹjọ, ọdún 2018, Naij.com yí orúkọ rẹ̀ sí Legit.ng.

Ní oṣù kejì, ọdún 2019, Legit.ng wà lára àwọn ilé iṣẹ́ ìròyìn ẹ̀tadínláàádọ́rùn èyí tí wọ́n yàn káàkiri orílẹ̀ èdè méjìdínlọ́gbọ̀n láti gba owó Google News Initiative.

Ní oṣù kẹjọ, ọdún 2019, Legit.ng gba àmì ẹ̀yẹ fún Migration Reporting láti ọwọ́ UNESCO fún àwọn ìròyìn ìṣílọ tí wọ́n gbé jáde.

Ní oṣù keje, ọdún 2019, àwọn ilé iṣẹ́ ìròyìn Suncity ṣe ìdámọ̀ fún Legit.ng gẹ́gẹ́ bí ọ̀kan lára àwọn Aṣíwájú orílẹ̀ èdè Nàìjíríà fún Ìjọba tiwantiwan àti Ìdàgbàsókè ti ọdún 2019. Ìdánimọ̀ yìí wáyé ní ìpàdé àmì ẹ̀yẹ ti Suncity fún àwọn Aṣíwájú ti Ìjọba tiwantiwan àti Ìdàgbàsókè tí wọn ṣe ni Abuja.

Abala ìròyìn mìíràn, àǹfààní ènìyàn, ni wọ́n fi lọ́lẹ̀ ni oṣù kejì, ọdún 2020 láti lè sọ ìtàn púpọ̀ sí nípa àwọn ọmọ orílẹ̀ èdè Nàìjíríà èyí tó tayọ nílé àti lókè òkun. Ní oṣù kẹta, ọdún 2020, Legit.ng di ọmọ ẹgbẹ́ United Nations SDG Media Compact 

Ní oṣù kẹwàá, ọdún 2020, Legit.ng gbé ìdíje  Big Naija Independence kalẹ̀. Ìdíje náà ni wọ́n fi ṣe àjayọ̀ àjọ̀dún pé òmìnira Nàìjíríà ti pé ọgọ́ta ọdún. Ó gbìyànjú láti ṣàwárí àwọn ọmọ ilé ẹ̀kọ́ èyí tí ó ní ẹ̀bùn àti ìtara fún ìròyìn àti ìwé kíkọ, ó sì tún fún àwọn ọ̀dọ́ láàyè láti sọ ìtàn tiwọn èyí tí ó jẹ́ mo òmìnira orílẹ̀ èdè.

Ní oṣù kejì, ọdún 2021, Legit.ng bẹ̀rẹ̀ ètò  Patreon charity. Láti ìgbà náà, ilé iṣẹ́ Oníròyìn náà ti rí owó gbà fún ìpolongo irànlọ́wọ́ mẹ́fà. Ní oṣù keje, ọdún 2021, Legit.ng ni ó gba owó ìranlọ́wọ́ ti Google News Initiative fún ṣíṣe ètò ìgbàníyànjú (ReCo) èyí tó ṣàtúnṣe ìrírí àwọn olùmúlò ayélujára wọn.

Ní oṣù keje, ọdún 2021, a dá orúkọ Legit.ng fún "Ayélujára ti ìròyìn èyí tó da jù ní Áfíríkà" ní Ìpàdé Àmì Ẹ̀yẹ ti WAN-IFRA Africa Digital Media ní ọdún 2021. Ní oṣù kan náà, Facebook ṣe àfihàn Legit.ng nínú iṣẹ́ ìwádìí kan gẹ́gẹ́ bí ilé iṣẹ́ fún ìròyìn àti ìdánilárayá ti ilẹ̀ Áfíríkà. 

Ní oṣù kẹfà, ọdún 2022, Legit.ng para pọ̀ mọ́ NGO tí ó kó ga ja jùlọ ní orílẹ̀ èdè Nàìjíríà - WARIF, láti ṣe ìrunisókè àti owó gbígbà lórí ìpolongo ìwà ipá ti abo (GBV) àkọ́kọ́.

Ní oṣù kẹwàá, ọdún 2022, Legit.ng di ilé iṣẹ́ àtẹ́ròyìn jáde àkọ́kọ́ lórí Facebook láti ọwọ́ NewsWhip Ranking.

Ni oṣù kọkànlá, ọdún 2022, wọ́n gbé ìpolongo fún ìmọ̀ ilé iṣẹ́ Oníròyìn ti Legit.ng kalẹ̀ pẹ̀lú àwọn ẹni gbajúmọ̀ láwùjọ Nàìjíríà bíi, Aproko Doctor, Teminikan, Tochi Oke, Tega Dominic, Chizzy Official, Kayvee, àti àwọn mìíràn.

Ní oṣù kẹrin, ọdún 2023, ayélujára ti Legit.ng  ni ó gbé gba orókè ní abala ti ‘Best Trust Initiative’ ni Ìpàdé Àmì Ẹ̀yẹ Digital Media Áfíríkà ní ọdún 2023 fún ìpolongo lórí níní ìmọ̀ ìròyìn tí wọ́n gbé kalẹ̀.

Ní oṣù kẹfà, ọdún 2023, wọ́n ṣe ìdánimọ̀ fún Legit.ng gẹ́gẹ́ bí ọ̀kan lára àwọn tí ń gbé ìròyìn jáde lórí afẹ́fẹ́ tó gbajúmọ̀ jùlọ nípasẹ̀ bí ìròyìn ọ̀sẹ̀ kan ṣe tán kalẹ̀ tó ní Nàìjíríà, nínú Digital News Report ti ọdún 2023 èyí tí Reuters Institute of Journalism tẹ̀ jáde. 

Ní oṣù kan náà, Legit.ng di ọmọ ẹgbẹ́ International News Media Association (INMA) bẹ́ẹ̀ sì ni wọ́n di ọmọ ẹgbẹ́ New York Times. 

Ní oṣù keje, ọdún 2023, wọ́n ṣe ìdánimọ̀ fún Legit.ng gẹ́gẹ́ bí Ètò tó ṣe gbára lé jùlọ ni gbogbo àgbáyé ni Ìpàdé Àmì Ẹ̀yẹ WAN-IFRA Digital Media Awards Worldwide fún ìpolongo ìmọ̀ ìròyìn (Media Literacy Campaign).

Ní oṣù kẹjọ, ọdún 2023, Legit.ng dára pọ̀ mọ́ LEAP Áfríkà láti mú kí ìmọ̀ nípa iṣẹ́ ìròyìn tẹ̀síwájú si gẹ́gẹ́ bí ohun èlò fún ìyípadà ni àwùjọ, fún àṣekágbá ètò ti Youth Day of Service (YDOS) fún ọdún 2023.

Ní oṣù kẹwàá, ọdún 2023, Legit.ng gba oyè àmì ẹ̀yẹ Best Online News Medium ti ọdún náà ni abala ìròyìn ní Nigeria Media Nite-out Award ní ọdún 2023. Lára àmì ẹ̀yẹ náà, Ọ̀gá abala Ọ̀rọ̀ tí ń lọ nílùú àti òṣèlú ni Legit.ng, Nurudeen Lawal náà gba àmì ẹ̀yẹ fún ‘Political Desk Head of the Year’.

Ní oṣù kọ̀kánlá, ọdún 2023, Legit.ng wà nínú ìròyìn tó wá láti ọwọ́ Squirrel Media Technologies fún Q3, ọdún 2023, níbi tí wọ́n ti dárúkọ rẹ̀ gẹ́gẹ́ bí ọ̀kan lára àwọn ayélujára tí àwọn ènìyàn bẹ̀wò jùlọ lórílẹ̀ èdè Nàìjíríà.

## Gbajúgbajà
Ní oṣù keje, ọdún 2015, Legit.ng ti lé ní mílíọ̀nù mẹ́tàlá òǹkàwé ní òṣùṣù, wọ́n sì ti kà á gẹ́gẹ́ bí ayélujára keje èyí tí àwọn ènìyàn bẹ̀wò jùlọ lórílẹ̀ èdè Nàìjíríà àti lára àwọn àtẹ̀ròyìn jáde àkọ́kọ́ láti ọwọ́ Alexa. Currently, the website's Facebook page has over 7.5 million members. Legit.ng is the biggest publisher on Facebook by the audience in ‘Media’ category.

Ní oṣù kẹwàá, ọdún 2018, iye àwọn tí wo ìkànnì Legit  lórí YouTube, àwọn alábáápín ìkànnì náà ti lé ní ẹgbẹ̀rún ọgọ́rùn-ún, a sì fi òǹtẹ̀ lu ìkànnì náà láti ọwọ́ nẹ́tíwọ́kì. Wọ́n ti kà á mọ́ àwọn ìkànnì àádọ́ta àkọ́kọ́ lórí YouTube ní orílẹ̀ èdè Nàìjíríà láti ọwọ́ vidooly.

## Ìtọ́kási